Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 81/12/8810	Spišská Nová Ves, 20.12.2013
EEČ : 2-68-898-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 29.2.2012, spisová značka 1 Pv 81/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako čašníčka v hostinci XXXXX XXXXX, okres Spišská Nová Ves, si z prostriedkov, ktoré boli určené na vyplácanie výhier zákazníkom z výherných automatov a zo stávkovej kancelárie, neoprávnene prisvojila v období od 28. mája 2011 do 3. júna 2011, sumu vo výške 1.500 eur a následne aj dňa 27.07.2011 sumu vo výške 1.575 eur, aj keď vedela, že na uvedené konanie nemá z titulu svojej pracovnej pozície a pracovnej zmluvy z 03.07.2004 nárok, čím majiteľovi XXXXX XXXXX, XXXXX, XXXXX, okres Levoča spôsobila škodu spolu vo výške 3.075 eur.

Uznesením prokurátora Okresnej prokuratúry Spišská Nová Ves zo dňa 29.2.2012, spisová značka 1 Pv 81/12/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry  v Spišskej Novej Vsi uznesením sp. zn. 1Pv  81/12 zo dňa  29.02.2012, podľa § 216  ods. 1 písm.  a/, b/, c/  Tr. por.  podmienečne zastavil trestné stíhanie obv. XXXXX pre pokračovací prečin sprenevery podľa § 213 ods. 1, 2 písm. a/ Tr. zák. na tom skutkovom základe, že ako XXXXX XXXXX, okres Spišská Nová Ves, si z prostriedkov, ktoré boli určené na vyplácanie výhier zákazníkom z výherných automatov a zo stávkovej kancelárie, neoprávnene prisvojila v období od 28. mája 2011 do 3. júna 2011, sumu vo výške 1.500 eur a následne aj dňa 27.07.2011 sumu vo výške 1.575 eur, aj keď vedela, že na uvedené konanie nemá z titulu svojej pracovnej pozície a pracovnej zmluvy z 03.07.2004 nárok, čím majiteľovi XXXXX, XXXXX, XXXXX, XXXXX, okres Levoča spôsobila škodu spolu vo výške 3.075 eur.

	Pri rozhodovaní o podmienečnom zastavení trestného stíhania obvinenej jej bola podľa § 216 ods. 2 Tr. por. určená skúšobná doba v trvaní 18 /osemnástich/ mesiacov. Uznesenie o podmienečnom zastavení trestného stíhania nadobudlo právoplatnosť 04.05.2012, skúšobná doba takto uplynula 04.11.2013.		         
									 
            Po uplynutí skúšobnej doby boli k osobe obvinenej zabezpečené správy Obvodného oddelenia PZ v Krompachoch a Obvodného úradu, odboru všeobecnej vnútornej správy v Spišskej Novej Vsi. Podobne bol zabezpečený aktuálny odpis z registra trestov. Z uvedených správ a podkladov je zrejmé, že obvinená nebola v skúšobnej dobe podmienečného zastavenia trestného stíhania postihnutá za priestupok a ani právoplatne odsúdená za trestný čin, ktorý by spáchala v priebehu plynutia skúšobnej doby.  

	Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 ods. 4 Tr. por., právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa  § 9 ods. 1 písm. e) Tr.por.

	U obv. XXXXX boli splnené podmienky podľa § 217 ods. 1 Tr. por. tým, že v priebehu skúšobnej doby viedla riadny život, preto som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Figula
prokurátor